open-index/open-wikipedia-markdown huggingface dataset:
הפרופסור המטורף (סרט, 1996)

**הפרופסור המטורף** (באנגלית: **The Nutty Professor**) הוא סרט קולנוע אמריקאי קומי בכיכובו של אדי מרפי. הסרט יצא לאקרנים בשנת 1996, בבימויו של טום שאדיאק והוא מבוסס על סרט בעל אותו שם משנת 1963 בבימויו ובכיכובו של ג'רי לואיס. הסרט זכה להצלחה בקופות וקיבל ביקורות חיוביות. הסרט זכה בפרס אוסקר לאיפור ולעיצוב השיער הטובים ביותר בטקס פרסי אוסקר ה-69.

## עלילה
שרמן קלאמפ (אדי מרפי) הוא ביוכימאי, שמן באופן קיצוני, שמנסה ליצור תרופת הרזיה. אחרי שהוא מתאהב בצעירה בשם קרלה, הוא נכנע ללחץ החברתי ומתחיל בדיאטה כדי להצליח בחיזוריו אחריה. הדייט הוא במועדון סטנד-אפ, שם קומיקאי בשם רג'י וורינגטון מעליב את שרמן בגלל משקלו, והוא נאלץ לעזוב את המועדון.
שרמן, שכל משפחתו שמנה באופן קיצוני, לא מצליח לרדת במשקל. הוא פוחד שקרלה לא תתאהב בו בגלל משקלו ומחליט לבלוע את תרופת ההרזיה שלו עצמו, למרות שהיא עדיין בשלבי ניסוי ואסורה לשימוש. התרופה מצליחה אך משפיעה על אישיותו באופן לא רצוי. הוא הופך לאיש רזה ומאוד מושך מבחינה מינית, אך הופך גם לאדם גס ושחצן. שרמן אט אט מאבד שליטה על גופו, והדמות של באדי לאב משתלטת עליו. שרמן נאלץ להילחם בבאדי כדי לקבל שליטה על עצמו, לחזור למצבו הנורמלי ולמנוע נזק בלתי הפיך לגופו.

בסופו של דבר, שרמן חוזר לשליטה עצמית, משלים עם העובדה שאין פתרונות בזק לבעייתו וממשיך לפתח את התרופה באופן האיטי והזהיר בו מקובל לפתח תרופות. להפתעתו של שרמן, קרלה, שזוכה להכיר את שרמן לעומק מתאהבת בו בשל אישיותו והשמנת היתר שלו אינה מפריעה לה.

## צוות השחקנים הראשי

## ראו גם
* המקרה המוזר של ד"ר ג'קיל ומר הייד

## קישורים חיצוניים

קטגוריה:זוכי אוסקר: האיפור ועיצוב השיער הטובים ביותר
קטגוריה:חידושים לסרטים
קטגוריה:מדענים מטורפים בדיוניים
קטגוריה:נכות באמנות
קטגוריה:סרטי 1996
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:הפרופסור המטורף
קטגוריה:סרטים אמריקאיים משנת 1996
קטגוריה:סרטי מדע בדיוני מ-1996
קטגוריה:סרטי קומדיה מדע בדיוני משנות ה-1990
קטגוריה:סרטי טום שדיאק
1812 במדע

## גאולוגיה
* המצאת סולם מוס בן עשר דרגות למדידת קשיות של מינרלים.

## טכנולוגיה
*12 בפברואר: נפוליאון מאשר תחילת שימוש בשיטת מדידה חדשה – תחילת שיטת המטר.
* 25 במאי – כתוצאה מפיצוץ במכרה באנגליה נהרגו 96 פועלים.
* אוגוסט – תחילת שרות פעיל של אוניית קיטור בקו סדיר. 
* 12 באוגוסט – תחילת שרות סדיר של קטר באנגליה.

## מתמטיקה
* פרסום ספרו של פייר-סימון לפלס Théorie analytique des probabilités עם יסודות של סטטיסטיקה.

## פלאונטולוגיה
* חקר ה־Pterodactylus על ידי סמאול טומס פון סאמרינג
* פרסום ספרו של ז'ורז' קיווייה Recherches sur les ossemens fossiles de quadrupèdes
## רפואה
* תחילת הוצאה לאור של New England Journal of Medicine
* תיאור ראשון של דלקת התוספתן על ידי ג'יימס פרקינסון
## נולדו
* 9 ביוני: יוהאן גוטפריד גאליי, אסטרונום גרמני (נפטר ב-1910).

## נפטרו
* 24 בפברואר – אטיין מלוס, פיזיקאי צרפתי (נולד ב-1775)
* 10 ביולי – קרל ווילדנאו, בוטנאי גרמני (נולד ב-1765)

.
ניירות זיגלסקי

**ניירות זיגלסקי** הוא כינויה של שיטת "הניירות המנוקבים", המאפשרת לפענח הודעות אניגמה מוצפנות. השיטה שימשה את המפענחים הפולנים בביורו שיפרוב לפני מלחמת העולם השנייה וכן את הקריפטוגרפים הבריטים בבלצ'לי פארק במהלך המלחמה. הכינוי "ניירות זיגלסקי" ניתן לשיטה כיוון שהומצאה על ידי קריפטוגרף פולני בשם הנריק זיגלסקי, באוקטובר 1938.

## השיטה
[שמאל|ממוזער|הדגמת שני ניירות במוזיאון [בלצ'לי פארק]] 

השיטה כרוכה בהצמדת מספר ניירות שכל אחד מהם מכיל שבכה של חרירים במיקומים שונים. יש ליישר את הניירות אחד ביחס לשני ואז להאיר במנורה מתחת לניירות. כך נפסלו מספר רב של צירופי מפתחות אפשריים של האניגמה. אם התצורה הייתה נכונה ואם היה מספיק מידע, היה נותר פתח אחד שהוביל לפענוח.

בדומה לשיטת "קטלוג הכרטיסים" של מריאן רייבסקי, הייתה שיטת ה"ניירות המנוקבים" בלתי תלויה במספר חיבורי התקעים.

## שימושים וייצור
שמאל|ממוזער|נייר זיגלסקי
ייצור הניירות על ידי הביורו שיפרוב נעשה על ידי המתמטיקאים-קריפטוגרפים עצמם, תוך שימוש בסכיני גילוח ועל כן ארך זמן רב. עד ה-15 בדצמבר 1938 הסתיים רק שליש מהעבודה. בתאריך זה הכניסו הגרמנים לשימוש את הרוטורים IV ו-V וכך האריכו את משך העבודה שנדרשה על מנת לייצר את הניירות פי עשרה, שכן כעת נדרשו פי עשרה יותר ניירות עבור 60 צירופים אפשריים של רצפים במכונת אניגמה שבה בוחרים שלושה מתוך חמשת הרוטורים.

בסוף שנת 1939, כחודש לפני פרוץ מלחמת העולם השנייה, שיתפו הפולנים את צרפת ובריטניה בהישגי פיענוח צופן האניגמה. שיטת ניירות זיגלסקי הייתה חלק מהמידע שחשפו הפולנים בפני שתי המדינות.

בבלצ'לי פארק נעשה ייצור שתי קבוצות של הניירות באופן ממוכן. הממונה על האגף שהיה אמון על הייצור היה ג'ון ג'פריס. 
הניירות כונו בבלצ'לי "נטס" (בעברית:רשתות) אולם לאחר מכן הם כונו "ניירות ג'פריס".

ייצור קבוצת הניירות הראשונה הסתיים בדצמבר 1939, וב-28 בדצמבר 1939, הועבר חלק מהקבוצה השנייה לקריפטוגרפים הפולנים, שהספיקו לברוח מפולין הכבושה ל"PC Bruno" שבפאתי פריז. ייצור הניירות שעוד נותרו הסתיים ב-7 בינואר 1940 והם שוגרו לצרפת על ידי אלן טיורינג מיד לאחר מכן. הקריפטוגרף מריאן רייבסקי מעיד: "בעזרתם המשכנו לפענח את המפתחות היומיים של האניגמה."
הניירות אפשרו לפולנים לבצע את פיענוח האניגמה הראשון שלהם בזמן המלחמה כבר ב-17 בינואר 1940.

במאי 1940 שינו הגרמנים פעם נוספת את נוהלי קידוד מפתחות ההודעות (למעט באזור נורווגיה). לאחר מכן הפכו הניירות לחסרי תועלת לחלוטין.

## ראו גם
* מכונת ה"בומבה" שתוכננה על ידי מריאן רייבסקי
* מכונת ה"בומב" הבריטית שהתבססה על הבומבה.
* פיצוח האניגמה.
* כרטיס ניקוב.

## קישורים חיצוניים
* אפליקציית JavaScript להמחשת פעולת "ניירות זיגלסקי"
* השכפול הפולני של האניגמה
* אודות האניגמה (באתר ה NSA)
* פרצת האבטחה של האניגמה 
* המודיעין והאניגמה
* www.enigmahistory.org 
* תקציר היסטורית המחשבים בין השנים 1930 ל-1939


## הערות שוליים

קטגוריה:ביורו שיפרוב
קטגוריה:הצפנה
קטגוריה:תקיפות קריפטוגרפיות
אבשלום פולק

**אבשלום פולק** (נולד ב-5 באוקטובר 1970 בחיפה) הוא שחקן, במאי וכוריאוגרף ישראלי.

## ביוגרפיה
אבשלום פולק נולד ב-1970. אביו הוא השחקן יוסי פולק. אחיו הם הפעיל הפוליטי יונתן פולק, ובמאי הקולנוע שי כרמלי-פולק. אבשלום הוא בן דוד של ינון מגל. 

ב-1980 שיחק כילד בסרט "המשחק האמיתי". הוא בוגר הסטודיו למשחק ניסן נתיב, מחזור כ"ט. שיחק במהלך השנים בתיאטרון חיפה, הבימה, תיאטרון גשר ובתיאטרון הקאמרי.

פולק נודע כשגילם את דמותו של תומר, צעיר הומוסקסואל בסדרה "פלורנטין" (1998). הוא שיחק גם בסרט הקולנוע "ז'נטילה" עם יבגניה דודינה, אלון אבוטבול ונירו לוי (1997), כשחקן אורח בסדרה "זבנג!" (1998), בסדרה "ילדי ראש הממשלה" (2011), וכן בסרט "ההר", בבימויו של יעל קיים, שהשתתף בפסטיבל הסרטים של ונציה בשנת 2015.

פולק הוא בן זוגה לשעבר של הרקדנית והכוריאוגרפית ענבל פינטו. ב-1994 התחילו ליצור יחד, וב-2002 והשניים החלו לנהל להקה ביחד, תחת השם להקת המחול ענבל פינטו ואבשלום פולק.

בין יצירותיהם המשותפות: "אויסטר", "בוביז", "עטוף", "מה טוב בירח", "הידרה", "בומביקס מורי", "אבק", "פרחקיר", האופרה "ארמיד" מאת כריסטוף ויליבלד גלוק והפקות נוספות.

במופעים המשותפים להם, יחד עם ענבל פינטו, אחראי פולק לא רק לבימוי ולכוריאוגרפיה, אלא גם על עיצוב התפאורה והתלבושות ועיצוב הפסקול.

בשנת 2013 יצרו יחד את המחזמר "החתול שחי מיליון פעמים" על פי ספר מאת יוקו סאנו, בטוקיו, יפן וכן את האופרה "השועלה הערמומית הקטנה" מאת לאוש יאנאצ'ק בבית האופרה של העיר ברגן בנורווגיה.

את המופע "סלאג" יצר פולק בשיתוף רקדני הלהקה בשנת 2016, וזהו המופע הראשון של הלהקה שיצר פולק ללא ענבל פינטו.

אבשלום פולק וענבל פינטו זכו בפרס הביצוע על היצירה "פרחקיר" על ידי שרת התרבות והספורט כפרס ביצוע ללהקות והרכבים קאמריים למחול אמנותי לשנת 2016. מנימוקי ועדת השיפוט: "ביצירה נוצר שילוב מושלם ונדיר בין מוזיקה חיה, תלבושות, תאורה ותפאורה".

ב-2018 עזבה פינטו את הלהקה, וזו נקראת כיום "תיאטרון מחול אבשלום פולק". בפברואר 2025 הודיע פולק על סגירת הלהקה עקב קשיים כלכליים.

ב-2021 כיכב בסרט "הברך" של הבמאי נדב לפיד. הסרט זכה בפרס חבר השופטים בפסטיבל קאן, ופולק עצמו היה מועמד לפרס השחקן הראשי הטוב ביותר בטקס פרסי אופיר לשנת 2021.

## קישורים חיצוניים

* 
* לילך דקל-אבנרי, טובים השניים - ריאיון עם הצמד פינטו-פולק, באתר הבמה, 28 במרץ 2006
* 
* 
* 
* 
* טל גורדון, ריאיון - פינטו ופולק מעלים אבק, באתר הבמה, 1 בינואר 2014
* 
* 
* 
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:רקדנים ישראלים
קטגוריה:כוריאוגרפים ישראלים
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1970
אולגה נויווירת

**אולגה נויווירת** (בגרמנית: **Olga Neuwirth**; נולדה ב-4 באוגוסט 1968) היא מלחינה אוסטרית, כלת פרס וולף למוזיקה לשנת 2021.

## ביוגרפיה
נויווירת, ילידת גראץ, החלה למוד נגינה בחצוצרה בגל שבע. בהמשך למדה הלחנה באקדמיה למוזיקה ואומנויות הביצוע של וינה, אצל **אריך אורבנר**, במקביל ללימודים במכון האלקטרואקוסטי. את התיזה שלה כתבה על המוזיקה לסרט של אלן רנה . משנת 86–1985 למדה מוזיקה ואמנות בקונסרבטוריון למוזיקה בסן פרנסיסקו אצל **אלינור ארמה**. משנת הלימודים 94–1993 למדה אצל **טריסטן מארי** ועבודתה עם "אירקאם" הניבה יצירות כמו "...!risonanze?..." לויולה ד'אמורה. בשלב מוקדם יותר בקריירה שלה הזדמן לנויווירת לפגוש את המלחין האיטלקי לואיג'י נונו, שהיה שותף להשקפותיה הפוליטיות הרדיקליות - לדבריה, לפגישה זו הייתה השפעה משמעותית על חייה.

יצירות קאמריות רבות של נויווירת יצאו בחברת ההקלטות קאירוס. נויווירת ואלפרידה ילינק חברו יחדיו ליצירת אופרה על פי סרטו של דייוויד לינץ' "כביש אבוד", Lost Highway שמשולבים בה חומרי שמע וחזות, לצד אלקטרוניקה אחרת. הצגת הבכורה העולמית הייתה בגראץ ב-2003, בנגינת ה"קלאנגפורום וינה" וביצוע אלקטרוניקה של IEM. הצגת הבכורה של האופרה בארצות הברית הייתה בקולג' אוברלין. הופעות נוספות היו בתיאטרון מילר של אוניברסיטת קולומביה בניו יורק, בהפקת קונסרבטוריון אוברלין וההרכב למוזיקה בת זמננו של אוברלין.
ההקלטה של חברת קאירוס קיבלה את פרס "דיאפזון הזהב".

בשנת 2021 הוענק לה פרס וולף למוזיקה.

## קישורים חיצוניים

* 

## הערות שוליים

קטגוריה:מלחינות מן המאה ה-20
קטגוריה:מלחינות אוסטריות
קטגוריה:זוכות פרס וולף
קטגוריה:זוכי פרס וולף
קטגוריה:זוכי פרס וולף למוזיקה
קטגוריה:ילידות 1968
קטגוריה:אוסטרים שנולדו ב-1968
אריאל שיימן

**אריאל שיימן** (נולד ב-22 באוקטובר 1954) הוא איש עסקים ישראלי. בעל מועדון הכדורגל מכבי הרצליה וחבר בהנהלת ההתאחדות לכדורגל בישראל. במקביל הוא מנהל חברה בבעלותו, שעוסקת בין השאר בשיווק שלטי פרסומת במגרשי כדורגל שונים.

## ביוגרפיה
שיימן נולד בשנת ב-1954 בפינלנד, ועלה לישראל עם משפחתו בגיל 8 (1962).

כנער הצטרף שיימן למחלקת הנוער של מכבי תל אביב בכדורגל. הוא הצטיין בתפקיד הבלם, אך לא היה מספיק טוב כדי להישאר חלק מהקבוצה הגדולה. הוא שיחק מגיל 19 בקבוצות שונות, ביניהן לזרוס חולון, מכבי חולון ומכבי בת ים.

בהמשך שינה כיוון מקצועי ולמד מלונאות. לאחר שחרורו מהצבא עבד כפקיד לילה במלון הילטון, ועד היום הוא בקשרי עבודה עם מלון זה.

במקביל לעבודתו בהילטון, ניסה שיימן לטפח קריירת אימון, וסיים בהצלחה קורס מאמנים במכון וינגייט בשנת 1983, בצוותא עם אלי גוטמן ועודד מכנס. הוא החל לאמן בליגות הנמוכות, בין השאר אימן שנה וחצי במכבי קריית מלאכי. לבסוף הגיע לקבוצת ליגת העל בית"ר תל אביב, לתפקיד עוזרו של יצחק שום.

בתחילת שנות ה-90, מונה על ידי גיורא שפיגל למאמן השוערים של בני יהודה תל אביב. בתקופה זו סייע לשוערים, בין השאר, לפתח מיומנויות שליטה בכדור, לאחר החלת החוק שאינו מרשה להם לתפוס ביד כדורים שהוחזרו להם על ידי חבריהם לקבוצה.

במקביל להתפתחותו העסקית בתחום שילוט מגרשים החל מ-1997, עבר שיימן לקבוצת הכדורגל של מכבי הרצליה, שם אימן את שוער הקבוצה שולי גילארדי.

### מכבי הרצליה
בקיץ 1999, כשמכבי הרצליה נקלעה לקשיים כלכליים ונותרה ללא בעלים, פנה מנכ"ל הקבוצה, שמעון מסיקה, אל שיימן, ושכנע אותו לרכוש אותה. שיימן הפך במהרה לבעלים של הקבוצה. בשנתו השנייה בקבוצה, היא ירדה לליגה השנייה (הליגה הלאומית), והוא המשיך לשמש מאמן שוערים, עד שהפסיק לבקשת מאמן מכבי הרצליה באותה עונה, רוני דורה.

שיימן ידוע כיו"ר שדואג לשחקניו, אך גם מפטר חלק מאנשיו לעיתים קרובות. למשל, הוא פיטר את אלכס ברמכר ומרקו בלבול כבר אחרי שני מחזורים. ראובן עטר עזב בעונת 2006/2007 אחרי שבעה מחזורים, והמאמן הבא, פרדי דוד, כיהן שלוש קדנציות בקבוצה, אחרי שפוטר מספר פעמים מסיבות שנויות במחלוקת. גם אלי כהן פוטר על ידו בעבר, לאחר ששיימן צידד דווקא בשחקן שארגן שביתות איטלקיות נגד המאמן.
שיימן נוטה להיות מעורב בהחלטות מקצועיות של מאמניו, למשל אצל מאמן העבר יואל בן נאים.
עם זאת, שיימן נתפס גם כמשתדל לפשר ולהשאיר מאחוריו תקריות קלות עם אנשי הקבוצה.

## קישורים חיצוניים

* 
* 

## הערות שוליים

קטגוריה:ישראלים ילידי פינלנד
קטגוריה:בעלי קבוצות כדורגל בישראל
קטגוריה:מכבי הרצליה
קטגוריה:הרצליה: אישים
קטגוריה:מאמני שוערים ישראלים
קטגוריה:מלונאים ישראלים
קטגוריה:מאמני מכבי עירוני קריית מלאכי
קטגוריה:ישראלים שנולדו ב-1954
שירוקי ברייג (קבוצת כדורגל)

**מועדון הכדורגל שירוקי ברייג** (NK Široki Brijeg) היא קבוצת כדורגל בוסנית המשחק בליגת העל הבוסנית, ומייצגת את העיירה שירוקי ברייג. אצטדיונה הביתי של הקבוצה הוא אצטדיון פקארה, המונה כ-7,000 מקומות ישיבה. האצטדיון עומד בתקנות אופ"א ומארח גם משחקים בינלאומיים.

הקבוצה נוסדה ב-1948, וימיה הטובים ביותר הגיעו בשנות ה-90 של המאה ה-20, כאשר זכתה ב-4 אליפויות הרצג-בוסניות תוך 5 שנים. גם בשנות האלפיים הצליחה הקבוצה משמעותית, כשזכתה ב-2 אליפויות בוסניה-הרצגובינה ובגביע המקומי פעם אחת.

מדי הקבוצה הם כחולים, ובמשחקי חוץ הקבוצה לובשת הקבוצה מדים לבנים. על סמל הקבוצה מוצג חלק מדגל קרואטיה. שירוקי היא עיירה נוצרית, ורוב האוהדים תומכים בנבחרת הקרואטית ומתנגדים להזדהות עם בוסניה. קהל הקבוצה תומך מאוד, אך לא באופן פנאטי. האוהדים נוהגים לשיר במהלך המשחקים, ולעיתים להשתמש בפירוטכניקה, אך לא מוכרים כאלימים.

## תארים
* אליפות בוסניה והרצגובינה: 2004, 2006
* הגביע של בוסניה והרצגובינה: 2007, 2013
* אליפות הרצג-בוסניה: 1994, 1995, 1996, 1998

## שחקנים מפורסמים
* מאריו באזינה
* מירקו הרגוביץ'
* סאסא פאפאץ'

## קישורים חיצוניים

* 

קטגוריה:קבוצות כדורגל מבוסניה והרצגובינה
קטגוריה:קבוצות כדורגל שהוקמו ב-1948
גוף הידע של הנדסת תוכנה

**גוף הידע של הנדסת תוכנה** או בקיצור **SWEBOK** (ראשי תיבות של Software Engineering Body of Knowledge) הוא מסמך המשמש כמדריך לידע בהנדסת התוכנה. המסמך נועד לסייע בגיבושו של תחום הנדסת התוכנה ולזרז את ההכרה בו כדיסצפלינה הנדסית. המסמך, שגרסתו העדכנית היא משנת 2004, נכתב על ידי עשרות כותבים, אנשי מקצוע ואקדמיה כאחד. את המסמך מוציא לאור Software Engineering Coordinating Committee, גוף המאגד את בעלי העניין השונים במיזם.

## תוכן המסמך
במהדורת 2004, SWEBOK מגדיר 10 תחומי ידע (KAs) השייכים לתחום הנדסת תוכנה:
* דרישות תוכנה
* תכנון תוכנה
* בניית תוכנה (תכנות מחשבים)
* בדיקות תוכנה
* תחזוקת תוכנה
* ניהול תצורת תוכנה
* ניהול הנדסת תוכנה
* תהליכי הנדסת תוכנה (תהליכי פיתוח תוכנה)
* כלים ושיטות בהנדסת תוכנה
* איכות תוכנה

נוסף עליהם, מוגדרים גם הקשרים של דיסציפלינות הקרובות להנדסת תוכנה:
* הנדסת מחשבים
* מדעי המחשב
* ניהול
* מתמטיקה
* ניהול איכות
* הנדסת אנוש
* הנדסת מערכות

## ביקורת
בשנת 2001 הקים ה-ACM צוות משימה להערכת ה-SWEBOK. הצוות, בראשותו של ACM Fellow דייוויד נוטקין, טען כי אופן הכנת המסמך שגוי, ויש פער בין השיטות התאורטיות המפורטות במסמך, לבין אלה המשמשות בפועל. לבסוף, קבע צוות המשימה שעל ה-ACM "להימנע מפעילות נוספת ב-SWEBOK", שכן, למסמך יש סיכוי רב לגרום לבלבול בציבור.

## קישורים חיצוניים
* 

## הערות שוליים

קטגוריה:הנדסת תוכנה
כוננות מיידית

**כוננות מיידית** (באנגלית: **Crimson Tide** – "גאות ארגמן") הוא סרט מתח אמריקאי משנת 1995 בבימויו של טוני סקוט ובכיכובם של ג'ין הקמן ודנזל וושינגטון. עלילת הסרט מתרחשת בצוללת גרעינית אמריקאית בעת משבר גרעיני עם רוסיה שלאחר המלחמה הקרה.

## עלילה
הסרט נפתח על רקע של משבר ברוסיה. פוליטיקאי רוסי קיצוני מורד בקרמלין, משתלט על ראשי חץ גרעינים, ומאיים לשגר אותם אל המערב.
רון האנטר (דנזל וושינגטון) הוא קצין צעיר ומבטיח המגיע לשרת כקצין המבצעים (סגן מפקד) של היו.אס.אס אלבמה - צוללת טילים בליסטיים חדישה מסדרת אוהיו. מפקדה של הצוללת הוא קפטן רמזי (ג'ין הקמן) אשר משרת בתפקידו עשרות שנים. הצוללת יוצאת לאוקיינוס על מנת להוות אפשרות למכת מנע מקדימה כנגד המורדים הרוסים. בין רמזי והאנטר מתגלעות מחלקות באשר לניהול הצוללת והצוות, אך הוויכוחים נשמרים על אש נמוכה. לאחר שלוויינים אמריקאים מגלים שהרוסים מתדלקים את הטילים שלהם, האלבמה מקבלת פקודת לשגר טיל בליסטי למטרות. לאחר שמתחילים בהכנות לשיגור, הם מקבלים הודעה נוספת המנותקת באמצע. האנטר מתנגד לשיגור הטילים הגרעינים לפני אישור המסר, בעוד רמזי טוען שהפקודה חוקית. האנטר לא מסכים לאשר את השיגור ורמזי כתגובה פוקד לכלוא אותו באשמת מרד. האנטר בתגובה נגדית פוקד לשחרר את הקפטן מהפיקוד ואכן כך נעשה. יותר מאוחר בעזרת חלק מהקצינים רמזי שב להיות הקפטן וכולא את האנטר, אך זה מצליח להשתחרר מכלאו בעזרת כמה קצינים מצידו וחוזר לגשר הפיקוד. לאחר מספר דקות מגיעה ההודעה שמבקשת לבטל את ירי הטילים הגרעינים לרוסיה. בבירור הצבאי שלאחר מכן, קפטן רמזי מבקש להשתחרר מהצי ולמנות את האנטר למפקד האלבמה.

## שחקנים ראשיים
* דנזל וושינגטון – לוטננט קומנדר רון האנטר, סגן מפקד הצוללת
* ג'ין הקמן – קפטן פרנק רמזי, מפקד הצוללת
* ג'ורג' דזונזה – קוב, רס"ר הצוללת
* ג'יימס גנדולפיני – לוטננט בובי דוהרטי, קצין הספקה
* מאט קרוון – לוטננט רוי זימר, קצין קשר
* ויגו מורטנסן – לוטננט פיטר "וופס" אינס, קצין נשק
* רוקי קרול – לוטננט דאריק ווסטגארד, קצין מבצעים
* דני נוסי – סמל דני ריבטי, מפקח הסונר
* ריקי שרודר – לוטננט פול הלרמן

## פרסים ומועמדויות
* פרסי אוסקר, 1996 – מועמדות בקטגוריות: עריכה, קול ואפקטים
* פרס גראמי, 1996 – הנס צימר זכה ביצירה מקורית הטובה ביותר שנכתבה לסרט או לתוכנית טלוויזיה
* פרסי הסרטים והטלוויזיה של MTV, 1996 – דנזל וושינגטון היה מועמד בקטגוריית השחקן הטוב ביותר

## סרט המשך
ביוני 2025, המפיק ג'רי ברוקהיימר חשף בראיון בתוכנית "The Rich Eisen Show" כי הוא מפתח סרט המשך לסרט. ברוקהיימר ציין כי יש במאי ותסריטאי מוכשרים המעורבים בפרויקט, והם נמצאים כעת בדיונים עם צי ארצות הברית על הנושאים המוצגים בסרט, אך לא חשף את שמותיהם. ברוקהיימר הביע תקווה כי דנזל וושינגטון יסכים לשוב ולהשתתף בסרט ההמשך.

## קישורים חיצוניים

## הערות שוליים

קטגוריה:סרטי 1995
קטגוריה:סרטים שעלילתם מתרחשת ברוסיה
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטי טוני סקוט
קטגוריה:סרטי צוללות
קטגוריה:סרטים עם מוזיקה מאת הנס צימר
1898 במדע

## אסטרונומיה
* האסטרונום הגרמני מקס וולף מגלה את האסטרואיד 434 הונגריה.
## ארכאולוגיה
* גילוי פלטת נערמר ליד חיארקונפוליס, מצרים. נבנתה במאה ה-31 לפנה"ס, בין העדויות הראשונות של הכתב הירוגליפי.
* גילוי שחרחורין הייתה בירת האימפריה המונגולית.

## כימיה
* גילוי ניאון על ידי ויליאם רמזי ומוריס טרברס.
* גילוי קריפטון על ידי ויליאם רמזי ומוריס טרברס.
* גילוי קסנון על ידי ויליאם רמזי ומוריס טרברס.
* ג'יימס דיואר הצליח לקבל חנקן נוזלי.

## נולדו
* 3 במרץ – אמיל ארטין, מתמטיקאי גרמני. חקר פונקציות L-ארטין (נפטר ב-1962).
* 26 ביוני – וילי מסרשמיט, בונה מטוסים גרמני (נפטר ב-1978).
* 29 ביולי – איזידור איזק רבי, פיזיקאי יהודי שפעל בארצות הברית. חתן פרס נובל (נפטר ב-1988).
* 10 בספטמבר – וולדו לונסבורי סימון, כימאי אמריקאי. גילה פוליוויניל כלוריד (נפטר ב-1999).

## נפטרו
* 13 בינואר – הנרי בסמר, מהנדס אנגלי, המציא תהליך בסמר ביציקת פלדה (נולד ב-1813).
* 12 במרץ – יוהאן יאקוב בלמר, מתמטיקאי שווייצרי (נולד ב-1825).
* 14 בספטמבר – ויליאם סיוארד בורואוז, ממציא אמריקאי. בנה מכונות חישוב ראשונה (נולד ב-1855).

## קישורים חיצוניים

*
1897 במדע

## טכנולוגיה
* 13 במאי – שידור רדיו של גוליילמו מרקוני. השידור בוצע למרחק של 6 ק"מ.
* 10 באוגוסט – בניית מנוע ראשון על ידי רודולף דיזל.

## כימיה
* גילוי אלקטרון על ידי ג'יי ג'יי תומסון.

## רפואה
* גילוי נוסף של אדרנלין על ידי ג'ון יעקב אבל בארצות הברית. 
* 20 באוגוסט – רונלד רוס גילה שאנופלס הוא בין הסיבות העיקריות להעברת מלריה.

## נולדו
* 20 ביולי – טדאוס רייכשטיין כימאי שווייצרי-יהודי, יליד פולין. חתן פרס נובל (נפטר ב-1996).
* 12 באוגוסט – אוטו שטרובה - אסטרונום אמריקאי ממוצא רוסי-גרמני (נפטר ב-1966).
* 12 בספטמבר – אירן ז'וליו-קירי - כימאית צרפתית. כלת פרס נובל (נפטרה ב-1956).
* 4 בנובמבר – קורנליוס ניל - מיקרוביולוג אמריקאי (נפטר ב-1985).

## נפטרו
* 19 בפברואר – קארל ויירשטראס, מתמטיקאי גרמני (נולד ב-1815).
* 15 במרץ – ג'יימס ג'וזף סילבסטר, מתמטיקאי אנגלי (נולד ב-1814)
* 6 במאי – אזוארז ג'מס סטואון, אסטרונום אנגלי (נולד ב-1831).
* 6 במאי – אלפרד דה קלוזו, גאולוג צרפתי (נולד ב-1817).
* 19 באוקטובר – ג'ורג' פולמן, ממציא אמריקאי (נולד ב-1831).

## קישורים חיצוניים

*
אקווטוריה

[שמאל|ממוזער|250px|מיקום [חבל ארץ|חבל הארץ אקווטוריה (באדום) במפת דרום סודאן]]
**אקווטוריה** (**Equatoria**; בערבית - אל-איסתיוואייה, "המשוונית") הוא חבל ארץ ששטחו מחולק כיום בין דרום סודאן ואוגנדה. החבל שוכן באגן הנילוס הלבן, שהיה באמצע המאה ה-19 בשליטה מצרית, בו ניסו מגלי ארצות והרפתקנים אירופים להקים מדינה לדוגמה, בה ייאסר סחר העבדים. השם ניתן למחוז בשל קרבתו לקו המשווה. החבל בדרום סודאן כולל כיום שלושה ממחוזות דרום סודאן, אקווטוריה המזרחית, אקווטוריה התיכונה ואקווטוריה המערבית.

אקווטוריה נוסדה בידי סמואל בייקר ב־1870 כמחוז של סודאן, שהייתה אז בעצמה בשליטת מצרים, שבחסות האימפריה הבריטית. צ'ארלס ג'ורג' גורדון קיבל עליו את תפקיד מושל המחוז ב־1874, ובעקבותיו שלט במחוז אמין פאשא ב־1878. מרד המהדי מוחמד אחמד בסודאן בשנות ה-80 של המאה ה-19 שם קץ ליומרות להקים בשטח מדינה נפרדת. חלק מאקווטוריה עבר לאוגנדה, והשטח הנותר סופח לסודאן, תחת השלטון המשותף של בריטניה ומצרים, במהלך העשורים הראשונים של המאה ה-20.

בסופו של דבר חולק החבל לשבע מדינות (וילאיאת) בסודאן: חבל בחר אל-ע'זאל הופרד מאקווטוריה ב-1948, וחולק לארבע מדינות. השטח הנותר (הנקרא חבל אקווטוריה) חולק ב־1976 לשלוש מדינות (אקווטוריה המזרחית, אקווטוריה התיכונה ואקווטוריה המערבית). במהלך מלחמות האזרחים בסודאן ובאוגנדה סבל האזור מתוצאות המלחמות ומאלימות קשה בין תושביו. חלקי אקווטוריה בסודאן שימשו כבסיסים למחתרות שונות שהתנגדו לשלטון המרכזי באוגנדה.

החל מ-2011 נכלל החבל בדרום סודאן העצמאית.

## ראו גם
* אקווטוריה המערבית
* אקווטוריה התיכונה
* אקווטוריה המזרחית

## קישורים חיצוניים

קטגוריה:דרום סודאן: היסטוריה
קטגוריה:דרום סודאן: חבלים
קטגוריה:סודאן: היסטוריה
קטגוריה:מצרים: היסטוריה
קטגוריה:אוגנדה: היסטוריה
1899 במדע

## אסטרונומיה
* טלסקופ שובר-אור בעל קוטר של 80 ס"מ הופעל במצפה כוכבים בפוטסדם.

## ארכאולוגיה
* תחילת חפירות בבבל על ידי הגרמנים.

## כימיה
* גילוי אקטיניום על ידי אנדרה דביארן.

## מתמטיקה
* דוד הילברט פרסם את מערכת האקסיומות של הילברט

## פיזיקה
* ארנסט רתרפורד מבדיל בין 2 סוגי הקרינה - קרינת אלפא וקרינת בטא.
* אנרי בקרל מגלה שקרינת אורניום מורכבת מחלקיקים בעלי מטען ומושפעים בשדה מגנטי.
* דוד הילברט מייסד את הגאומטריה מודרנית. פרסום ספר Grundlagen der geometrie

## רפואה

* התפרצות דבר בברזיל דרך נמל של סנטוס.
* 6 במרץ – פליקס הופמן קיבל פטנט על אספירין.

## נולדו

* 12 בינואר – פאול הרמן מילר, כימאי שווייצרי, חתן פרס נובל בשנת 1948 (נפטר ב-1965).
* 27 בפברואר – צ'רלז בסט, כימאי קנדי. שותף לגילוי אינסולין (נפטר ב-1978).
* 29 בספטמבר – לאלסו בירו, ממציא הונגרי (נפטר ב-1985).

## נפטרו
* 4 בינואר – הנרי אליין ניקולסון - זואולוג אנגלי (נולד ב-1844).
* 18 בפברואר – סופוס לי, מתמטיקאי נורווגי, חוקר חבורת לי (נולד ב-1842).
* 18 במרץ – אוטניאל צ'רלז מרש - פלאונטולוג אמריקאי (נולד ב-1831).
* 9 באוגוסט – אדוארד פרנקלנד, כימאי אנגלי (נולד ב-1825)
* 16 באוגוסט – רוברט בונזן- כימאי גרמני. שכלל את מבער הבונזן (נולד ב-1811).

## קישורים חיצוניים

*
1896 במדע

## ארכאולוגיה
* משלחת מאוקספורד מתחילה בחפירות באוקסירינחוס, מצרים.
* תחילת החפירות בקניון צ'קו
* גילוי הרכב מדלפוי.
* גילוי מפת מידבא.

## נולדו
*14 בפברואר: ארטור מילן - מתמטיקאי ואסטרופיזיקאי בריטי.
*29 במרץ: ווילבלם אקרמן - מתמטיקאי גרמני, מפתח פונקציית אקרמן.

## נפטרו
* 24 ביולי – פרידריך אוגוסט קקולה, כימאי גרמני (נולד ב-1829).
*10 באוגוסט: אוטו ליליינטל - מהנדס גרמני, מחלוצי התעופה.
*18 בספטמבר: ארמן איפוליט פיזו - פיזיקאי צרפתי.
*21 באוקטובר: ג'מס הנרי גראיטחד- מהנדס בריטי, אחד מבוני המטרו בלונדון.
*10 בדצמבר: אלפרד נובל - ממציא ומהנדס שוודי, מייסד פרס נובל.

## קישורים חיצוניים

*
1895 במדע

## פיזיקה
* גילוי קרני רנטגן על ידי וילהלם רנטגן

## ארכאולוגיה
* בדיקות באתר המאיה בסייבל

## נפטרו

* 26 בינואר: ארוטר קיילי - מתמטיקאי בריטי, ניסח את משפט קיילי.
* 11 באפריל: יוליוס לוטר מאייר- כימאי גרמני. שותף להמצאת הטבלה המחזורית 
* 14 באפריל – ג'יימס דווייט דיינה, גאולוג אמריקאי (נולד ב-1813)
* 23 באפריל – קרל לודביג, פיזיולוג גרמני (נולד ב-1816)
* 23 במאי – פרנץ ארנסט נוימן, גאולוג, פיזיקאי ומתמטיקאי גרמני (נולד ב-1795)
* 29 ביוני – תומאס הנרי האקסלי, ביולוג אנגלי שנודע בכינויו "הבולדוג של דרווין", על שום הגנתו העקשת על תאוריית האבולוציה.
* 26 באוגוסט – פרידריך מישר, ביולוג שווייצרי, בודד חומצת גרעין.
* 28 בספטמבר – לואי פסטר, כימאי צרפתי שנחשב לאבי המיקרוביולוגיה.

## קישורים חיצוניים

*
מנואלה דבירי

**מנואלה דבירי ויטאלי נורסה** (נולדה ב-13 בינואר 1949) היא עיתונאית, פעילת שלום וסופרת ישראלית.

## ביוגרפיה

מנואלה ויטאלי נורסה נולדה וגדלה בפדובה שבאיטליה ב-1949, למשפחה יהודית וציונית. ב-1968 עלתה לישראל. על אף היותה חילונית נישאה לאברהם דבירי, דתי לאומי, שהיה במהלך לימודי משפטים. לזוג נולדו שלושה ילדים - אייל, מיכל ויהונתן. דבירי סיימה תואר ראשון והייתה למורה. מאוחר יותר עבדה במחלקה לקשרי חו"ל במכון ויצמן למדע.

ב-26 בפברואר 1998 נהרג בנה,  בעת שירותו הצבאי במוצב "כרכום" בלבנון. לאחר נפילת בנה עזבה דבירי את עבודתה במכון ויצמן והחלה לפעול להוצאת צה"ל מדרום לבנון. דבירי התפרסמה בכך שבחרה "להמשיך לחיות במקום לשחק אם שכולה", כדבריה. היא הצטרפה לתנועת ארבע אמהות, הפגינה מול בית הנשיא במחאה על שהיית צה"ל בלבנון וכתבה מאמרים רבים בעיתונות הקוראים לממשלה להוציא את צה"ל מלבנון.

לאחר נסיגת צה"ל מלבנון ב-25 במאי 2000, המשיכה בפעילות פציפיסטית. ב-2005 זכתה ביחד עם הפרופסורים מאסימו טוסקי ואנואר דודין ב"פרס השלום והפיוס" של מרכז פרס לשלום על מאמציה בפרויקט "Saving Children", שבו סייעה לילדים פלסטינים חולים לקבל בבתי חולים בישראל טיפול רפואי שלא יכלו לקבל בבתי חולים פלסטיניים, והצליחה לגייס כמיליון אירו לשם כך, תוך קידום הנושא באיטליה. 

נכון ל-2007, דבירי חברה בוועד המנהל של מרכז פרס לשלום ובוועד המנהל של עמותת קשב שמטרתה לקדם ערכים דמוקרטיים בישראל. 

דבירי כותבת באיטלקית בעיתון "קוריירה דלה סרה", מאמרי פובליציסטיקה בעברית בעיתון "הארץ" וכתבות צבע על איטליה באתר ynet. ב-2000 ראה אור ספרה, "ביצה של שוקולד", שכלל שנים עשר סיפורים קצרים שחלקם ראו אור ב"הארץ". ב-2003 כתבה מחזה, "ארץ זבת חלב ודבש", שהוצג בפריז ובלונדון.

## קישורים חיצוניים

* מנואלה דבירי בפורום שכול ואובדן בתפוז
* מנואלה דבירי באתר "הגדה השמאלית"
* מכתבים ומאמרים שפרסמה מנואלה דבירי 
* 
* בלוג רשמי באיטלקית
* 

קטגוריה:סופרות ישראליות
קטגוריה:סופרים ישראלים
קטגוריה:פוליטיקאיות ישראליות
קטגוריה:עולות בשנות ה-1960
קטגוריה:עולים בשנות ה-1960
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות ילידות איטליה
קטגוריה:ישראלים ילידי איטליה
קטגוריה:עיתונאיות איטלקיות
קטגוריה:אמהות שכולות: חללי צה"ל
קטגוריה:ישראליות שנולדו ב-1949
קטגוריה:ישראלים שנולדו ב-1949
2002 בטלוויזיה בישראל

בשנה זו (בט"ו בשבט, 28 בינואר 2002) ערוץ 10 החל את שידוריו, והיה לערוץ המסחרי השני שהוקם.

## פרסים
### פרס מסך הזהב

* **סדרה דרמטית מקורית**: "הבורגנים"
* **סדרה קומית מקורית**: "שמש"
* **תוכנית בידור מקורית**: "רק בישראל"
* **[[דרמה יומית]]**: "לחיי האהבה"
* **תוכנית שעשועון**: "הכספת"
* **תוכנית תעודה ותחקיר**: "בשידור חוקר"
* **[[תוכנית אירוח]]**: "יצפאן"
* **תוכנית פנאי**: "מהפך"
* **תוכנית מגזין**: "ערב טוב עם גיא פינס"

## תוכניות וסדרות
להלן חלק מהתוכניות שנוצרו בשנת 2002:
### בידור
* "**[[ערב אדיר]]**" – תוכנית ראיונות, בידור והומור בהנחיית אדיר מילר.
* "**[[שידורי המהפכה]]**" – תוכנית קומית, הבנויה כרצועת שידור מערכונית, בהשתתפות אסי כהן וגורי אלפי.
* "**[[לא נפסיק לשיר]]**" – תוכנית בידור מוזיקלית רבת משתתפים. בהנחיתו של צביקה הדר (2002).
* "**[[כוכבי השכונה]]**" (2001–2003) – תוכנית בידור הומוריסטית בהנחיית אבי גרייניק ועידן אלתרמן.
* "פסטיבל הזמר" – תחרות זמר בה התחרו שירים מקוריים. את הטקס הנחו מוני מושונוב ויעל אבקסיס.

### דרמה
* "**[[הבורגנים]]**" (2000–2003) – תוכנית דרמה העוקבת אחר חבורה תל אביבית בורגנית ואחר מהלך חייה. בכיכובם של קרן מור, דב נבון, שי אביבי ועוד.
* "**[[בנות בראון]]**" – סדרת דרמה העוקבת אחר משפחה במלחמה על אדמתה, בכיכובם של ליאור אשכנזי, אסי דיין וירדן בר-כוכבא.
* "**[[שבתות וחגים (סדרת טלוויזיה)|שבתות וחגים]]**" (1999–2003) – דרמה העוקבת אחר משפחה תל אביבית, בהשתתפות יעל אבקסיס, אלון אבוטבול וליאור אשכנזי.

### סדרות יומיות
* "**[[לחיי האהבה]]**" – טלנובלה, סביב משפחה המנהלת יקב, בהשתתפות סופי צדקה, גיל פרנק ויהודה לוי.
*"**[[שמש (סדרת טלוויזיה)|שמש]]**" (1997–2004) – סדרה קומית בכיכובם של צביקה הדר וגלית גיאת.
* "**[[הילדים מגבעת נפוליאון]]**" – סדרת טלוויזיה ישראלית לילדים בערוץ הילדים.

### שעשועונים
* "**[[הכספת]]**" (2000–2007) - שעשועון טריוויה בהנחיית גבי גזית. הונחתה בעבר על ידי ארז טל.

### תוכניות אקטואליה, אירוח וחדשות
* "**[[הראשון בבידור]]**" (1995–2004) – תוכנית אירוח מז'אנר הבידור בהנחיית דודו טופז.
* "**[[לילה גוב]] 2**" (2002) – גרסה מחודשת לתוכנית האירוח של גידי גוב משנות התשעים שעלתה באותה שנה בזכיינית טלעד.

טלוויזיה
קטגוריה:שנים בטלוויזיה בישראל
1893 במדע

[שמאל|ממוזער|150px|[דניאל הייל ויליאמס]]

## ארכאולוגיה
* וילהלם דורפפלד מתחיל בחפירות טרויה.

## טכנולוגיה
* גלגל ענק ראשון מוקם בתערוכה העולמית של שיקגו (1893).

## רפואה
9 ביולי - דניאל הייל ויליאמס מבצע בהצלחה את ניתוח הלב הפתוח הראשון

## נולדו
*3 בפברואר  גסטון ז'וליה, מתמטיקאי צרפתי, תיאר את  קבוצת ז'וליה הקרויה על שמו (נפטר ב-1978)
*29 באפריל  הרולד יורי (נפטר ב-1981), כימאי אמריקני, חתן פרס נובל לכימיה לשנת 1934 על גילוי המימן הכבד
*24 באוגוסט חיים אֶרנְסט וֶרְטְהַיְימֶר (נפטר ב-1978), פרופסור לביוכימיה וחתן פרס ישראל לרפואה
* 16 בספטמבר – אלברט סנט-גיירגי, רופא וביוכימאי הונגרי אמריקאי, חתן פרס נובל לפיזיולוגיה או לרפואה על מחקריו בביוכימיה, ביניהם בידוד ויטמין C וגילוי מעגל קרבס-סנט-גיירגי, (נפטר ב-1986)
* 23 באוקטובר – ארנסט אפיק (Ernst Öpik), אסטרונום ואסטרופיזיקאי אסטוני.

## נפטרו
* 7 בינואר – יוז'ף סטפן, פיזיקאי אוסטרי ממוצא סלובני, ממציא חוק סטפן-בולצמן.
* 16 באוגוסט – ז'אן-מרטן שארקו (נולד ב-1825), רופא, נוירולוג ופסיכיאטר צרפתי, זכה לפרסום עולמי כחוקר ומורה בתחומי הנוירולוגיה והפסיכולוגיה.
* 4 בדצמבר – ג'ון טינדל, פיזיקאי בריטי אירי, חלוץ במחקר על דיאמגנטיות ומחקר ספקטרוסקופי של גזים באוויר בתחום האינפרא האדום
* 28 בדצמבר – ריצ'רד ספרוס (Richard Spruce), בוטנאי וחוקר ארצות אנגלי.

## קישורים חיצוניים

*
גרוס

**גְרוֹס** (בגרמנית: **Groß, Gross**) הוא שם משפחה שפירושו ביידיש וגרמנית "גדול" ופעמים משמעותו **גרוס ותלמד** מלשון גרסה.

## ראו גם
* גרוסמן
* גראס
* גרוזמן
* גריס
* גרש
* גרשום
* רבינו גרשום
* גרוסברג
* גרסון
* מגרסה
קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה יהודיים
ג'ון בלואו

**ג'ון בלואו** (באנגלית: **John Blow**; 1649 - 1 באוקטובר 1708) היה מלחין ונגן עוגב אנגלי. בין תלמידיו ויליאם קרופט והנרי פרסל.

## חייו
בלואו נולד כנראה בצפון קולינגהם בנוטינגהאמשייר. הוא היה לזמר במקהלת הקאפלה המלכותית והתבלט בכישרונו המוזיקלי.

בלואו חיבר בגיל צעיר מאוד כמה מזמורי תפילה, ביניהם "אלי, אתה מפלטנו", "אלי, אל תוכיחני" ו"תמיד אביע תודותי", שהיה האחרון בסדרה של עבודה משותפת עם פלהאם האמפרי וויליאם טרנר ונועד לחגוג ניצחון על ההולנדים בשנת 1665, או, סביר יותר, פשוט להנציח את הידידות בין שלושה זמרי מקהלה. 

לתקופה זו שייך החיבור בשני קולות ל"לך, עד שקר", שנכתב לבקשת צ'ארלס השני כחיקוי ל"דברו, שמיים" של ג'אקומו קריסימי. בשנת 1669 התמנה בלאו לנגן העוגב של כנסיית וסטמינסטר. ב-1673 קיבל את התואר אציל משמש בקאפלה המלכותית ובספטמבר של אותה נשא לאישה את אליזבת בראדוק, שמתה בלדתה כעבור עשר שנים.

בלואו, שנשא תואר דוקטור למוזיקה משנת 1678, התמנה בשנת 1685 לאחד הממונים על המוזיקה בחצר ג'יימס השני, מלך אנגליה. בין 1680 ל-1687 כתב את היצירה היחידה שלו לבימה שנותר ממנה איזה שהוא תיעוד, "ונוס ואדוניס", הצגה לבידור המלך. במופע זה שיחקה **מרי דייוויס** בתפקיד ונוס ובתה מצ'ארלס השני, ליידי מרי טיודור (בתו של צ'ארלס השני, מלך אנגליה), הופיעה כקופידון.

בשנת 1687 התמנה למנצח המקהלה בקתדרלת סנט פול; ב-1695 נבחר לנגן העוגב של סנט מרגרט, כנסיית וסטמינסטר והשמועה אומרת, שקיבל עליו מחדש את משרת נגן העוגב בווסטמינסטר לאחר שהתפטר, או פוטר, ממנה בשנת 1680 כדי לפנות מקום להנרי פרסל. ב-1699 התמנה למשרה החדשה של מלחין הקאפלה המלכותית.

היום מוכרים ארבעה-עשר סדרי-תפילה ויותר ממאה מזמורים מאת בלואו. נוסף למוזיקה הכנסייתית הצרופה, כתב בלאו את "ריבון רם ונישא, שמחת לבנו", אודה לראש השנה 1682 וחיבורים דומים לשנים 1683, 1687, 1688, 1689, 1693, (?), 1694 ו-1700; אודות וכדומה לחגיגת יום ססיליה הקדושה ב-1684, 1691, 1695 ו-1700; לכבוד הכתרת ג'יימס השני שני מזמורי תפילה, "הנה אלוהים מגיננו" ו"יש ואלוהים דובר בחזיונות"; כמה קטעי צ'מבלו (1689); "אפיסדיום" למלכה מרי (1695) ואודה על מותו של פרסל (1696). בשנת 1700 הוציא לאור את "אמפיון אנגליקוס", קובץ קטעי מוזיקה לקול אחד, שניים, שלושה וארבעה קולות, בליווי בס ממוספר.

דף מפורסם ב"היסטוריה של המוזיקה" מאת צ'ארלס ברני מוקדש לאילוסטרציות של "crudities", שרובן מגלות רק מאמצי ביטוי ראויים לשבח, אם גם בוסריים, האופייניים למוזיקה אנגלית של אותן שנים, אך אחדות מהן (שעליהן אומר ברני "כאן אנו אבודים") מצוינות בפירוש. 

בלואו מת ב-1 באוקטובר 1708 בביתו בברוד סנקטוארי ונקבר בשדרה הצפונית של כנסיית וסטמינסטר.

## קישורים חיצוניים

* 
* 

קטגוריה:מלחינים אנגלים
קטגוריה:נגני עוגב אנגלים
קטגוריה:מלחינים מתקופת הבארוק
קטגוריה:אישים הקבורים במנזר וסטמינסטר
קטגוריה:ילידי 1649
קטגוריה:נפטרים ב-1708
בית סוהר קציעות

**בית סוהר קציעות** (מכונה בערבית "אנצאר 3", שהיה בית המעצר השלישי שהוקם בשנות השמונים, לאחר הקמת "בית המעצר נבטיה", במלחמת לבנון הראשונה ו"בית המעצר עזה") בית סוהר קציעות הוא מתקן כליאה ישראלי הנמצא בחולות חלוצה. שטחו המשתרע על 400 דונם, זהו מתקן הכליאה הגדול בישראל.

בית הסוהר מיועד להכיל כ-2,500 אסירים, רובם המוחלט אסירים ביטחוניים פלסטינים, עצורים עד תום ההליכים ועצורים מנהליים. הכלא מחולק לשלושה מתחמים, בכלא קיים גם אגף של אסירים פליליים (אסירי עבודה) המבצעים את עבודות תחזוקת הכלא.

בבית סוהר קציעות נמצא בית משפט צבאי למעצרים מנהליים. בית משפט זה הוא חלק מיחידת בתי המשפט הצבאיים באיו"ש.

## היסטוריה
בית הסוהר נפתח בשנת 1988, בעקבות האינתיפאדה הראשונה. בשנים 1993–1996, לאור יישום הסכמי אוסלו שוחררו מרבית האסירים ממנו והמתקן נסגר. לאחר מבצע "חומת מגן" ב-2002 שופץ הכלא ונפתח מחדש ככלא באחריות צה"ל, ולאחר מכן הועבר לאחריות שירות בתי הסוהר.

מבנה בית הסוהר מבוסס על שלושה מתחמים, בכל מתחם שוכנים אגפי הכלא. בהקמתו שכנו האסירים באוהלים, כאשר הועבר המתקן לידי שירות בתי הסוהר במהלך השנים הוצבו מבני קבע לכלל האגפים בבית הסוהר. עם זאת, בהמשך שוכנו שוב חלק מהאסירים הביטחוניים באוהלים, בשל מעצרים וקליטת אסירים רבים, בית הסוהר צפוי לגדול בהוספת אגפים חדשים, ושדרוג האגפים הקיימים, ומתוכנן בעתיד להכיל עד 4,000 אסירים. המתחמים מוקפים בגדרות תיל ומגדלי שמירה, ובחומה היקפית על כלל בית הסוהר. מפקדות בית הסוהר, המתקנים הרפואיים ומתקני העזר שוכנים בבנייני קבע. שירות בתי הסוהר משבש את הקליטה הסלולרית בבית הסוהר כדי למנוע מהאסירים להשתמש במכשירים סלולריים שהוברחו אליו.

בעבר נוהל בית הסוהר על ידי המשטרה הצבאית, ופלוגות אבטחה של פיקוד העורף, חיילים בסדיר שנשלחו למשימות אבטחה ואנשי מילואים. ביוני 2007 עבר המתקן מסמכות צה"ל לסמכות השב"ס בדומה לכלא מגידו וכלא עופר, ולמפקדו נתמנה תת-גונדר דני בן-זקן, שמאוחר יותר הוחלף בתת-גונדר שלומי כהן. לאנשי המשטרה הצבאית בכלא ניתנה האפשרות לעבור לשב"ס, יחד עם גיוס חיילי חובה לשירות שב"ס.

בית הסוהר קרוב לגבול ישראל–מצרים, ולעיתים שורר בו מזג אוויר קשה וערפל כבד. בדצמבר 2006 ברחו מבית הסוהר שני אסירים מהפת"ח לכיוון שטח סיני ורצועת עזה. שני הנמלטים נלכדו.

בשנת 2019 ננקטו צעדים להחמרת תנאי האסירים הביטחוניים בכלא, לפי תוכנית שהתווה השר גלעד ארדן. הצעדים כללו סנקציות, שינוי הסטטוס קוו ושיבוש קליטת טלפונים סלולריים, אותם הצליחו האסירים להבריח לבתי הסוהר. ב-24 במרץ 2019, כתגובה לצעדים אלה, דקר אחד האסירים בכלא קציעות שני סוהרים, ופצע אחד מהם קשה. לאחר ששני הסוהרים פונו לבית חולים, פרצו סוהרים אחרים, בכח מיוחד של "יחידת השתלטות מצדה" ו"יחידת כתר" של בית הסוהר, לאגף אסירי חמאס בכלא. בתיעוד ממצלמות האבטחה נראים הסוהרים מכים אסירים באגרופים, אלות ובעיטות. 55 אסירים הוכו באלות בידי לפחות עשרה סוהרים והושארו כפותים על הרצפה. ארבעה סוהרים נחקרו, בחשד לתקיפה, והיחידה לחקירת סוהרים המליצה על סגירת התיק.

במהלך השנים נודע בית הסוהר כנפיץ, והיו בו מספר מקרים של התפרעויות אסירים והתקוממות כנגד שלטונות הכלא.

הכלא מוגדר כאחד מבתי הסוהר השמורים במדינה וכלואים בו גם מחבלי הנוח'בה בגדודי עז א-דין אל-קסאם של חמאס שנטלו חלק במתקפת הפתע על ישראל באוקטובר 2023.

בסמוך לבית סוהר קציעות הוקמו בית הסוהר סהרונים ומתקן חולות, שניהם לטיפול במסתננים מאפריקה לישראל.

## קישורים חיצוניים

* בית סוהר קציעות באתר שירות בתי הסוהר
* אנסר, סדרת צילומים של רועי קופר
* 

## הערות שוליים

קציעות
קטגוריה:אזור ניצנה
קטגוריה:הנגב: כליאה
מבחן נהיגה עיוני

[ממוזער|300 פיקסלים|[טופס מבחן נהיגה עיוני, 2012]]
**מבחן נהיגה עיוני** (נפוץ גם בכינוי **מבחן תאוריה**, שמקורו בשם המבחן באנגלית: "**Theory test**") הוא המבחן העיוני של לומד נהיגה בישראל. למבחן זה ניתן לגשת מגיל 15 ו-6 חודשים והוא בודק את שליטת התלמיד בחוקים ובתקנות העוסקים בנהיגה ובעקרונות תפעול הרכב, ובכלל זה תמרורים, תפעול מנוע הרכב, תפעול פנים הרכב, נהיגה נכונה ובטוחה בכבישים ועוד.

הלימוד מתבצע בדרך כלל באופן עצמאי, בעזרת חומרי לימוד (ספרים, חוברות, אתרי אינטרנט ועוד) המופצים על ידי משרד התחבורה ומו"לים פרטיים. חומרי לימוד אלה מכילים את הידע העיוני הדרוש, ותרגולים ומבחנים לדוגמה המאפשרים לאמוד את סיכויי ההצלחה במבחן האמיתי. כיום קיימים גם קורסי הכנה למבחן העיוני. לאחר שנים רבות של תפעול המבחן על ידי משרד הרישוי, עבר כל תפעול המבחן למפעילים חיצוניים, אשר מפעילים את מבחני התאוריה בכל רחבי הארץ.

שלא כבעבר, כיום מבחן התאוריה הוא ממוחשב, והתוצאות מתקבלות מיד בסיום הבחינה. המבחן כולל 30 שאלות שנבחרות באקראי לכל נבחן, מתוך מאגר שאלות קיים. כלומר, עשויים להיות טופסי שאלון שבהם מעט מאוד שאלות הבוחנות היכרות עם תמרורים, ובניגוד לזה, טפסים שבהם רוב השאלות דנות בנושא זה. באג במנגנון האקראיוּת שלפיו בוחר המחשב את השאלות עשוי להוביל לכך ששאלה מסוימת תופיע בבחינה יותר מפעם אחת. הנושאים המופיעים במבחן: תמרורים, תפעול מנוע כלי הרכב, תפעול פנים כלי הרכב, נהיגה בטוחה בכבישים ללא סיכון הולכי רגל ועוד.

המבחן ניתן באחת מהשפות הבאות: עברית, ערבית, אנגלית, רוסית, צרפתית וספרדית. זכאים לבחינה בעל-פה בעלי ליקוי למידה שבידם אישור מתאים, עולים חדשים שעלו לפני שלוש שנים או פחות, אשר אינם בקיאים בשפות בהן ניתן להיבחן, ואנשים בעלי בעיות בקריאה וכתיבה של השפות הללו, שבידם תצהיר מיוחד מבית המשפט. לפני שייגש למבחן נדרש הנבחן לשלם אגרה, לבצע בדיקות רפואיות ובדיקות עיניים, ולהחתים את הרופאים הבודקים על טופס הבקשה לרישיון.

במבחן ניתן לטעות לכל היותר בארבע מתוך 30 השאלות (על הנבחן לענות נכונה על 26 שאלות לפחות). מעל מספר זה של טעויות ייכשל הנבחן, וייאלץ להיבחן פעם נוספת. מספר הבחינות החוזרות לאדם אינו מוגבל, אך יש לחכות לפחות יום עד לבחינה החוזרת, ולשלם שוב עבור הזכות להיבחן. ציון "עובר" במבחן העיוני תקף לשלוש שנים מיום הבחינה, ובאם לא קיבל הנבחן רישיון נהיגה במשך אותן שלוש שנים, עליו לעבור שוב את הבחינה לצורך קבלתו.

למבחן ניגשים המעוניינים ללמוד נהיגה. בנוסף, נהג שקיבל שלילת רישיון מנהלתית, או שלא חידש את רישיון הנהיגה יותר משלוש שנים, חייב לעבור מבחן עיוני חוזר בטרם יקבל את רישיון הנהיגה.

מאז 2018 מקיים משרד החינוך אופציה להבחנות בבחינת תיאוריה בבתי הספר לתלמידי כיתות י' בתיכונים מסוימים. בחינה זו שונה בכמה דברים מהבחינה  דרך משרד הרישוי בעיקר בזה שיש אפשרות לטעות 6 פעמים (במקום 4 ), ושאורך הבחינה הוא שעה (במקום 40 דקות).

## ראו גם
* מבחן נהיגה מעשי

## קישורים חיצוניים

*הוצאת רישיון נהיגה באתר משרד התחבורה והבטיחות בדרכים
*מאגר השאלות למבחן הנהיגה העיוני
* מבחן תאוריה בסימולציה לפי מאגר השאלות של משרד התחבורה בעברית, ערבית, רוסית, אנגלית, צרפתית וספרדית.
* מבחן תאוריה לדוגמה.

## הערות שוליים

נהיגה עיוני
קטגוריה:רישיון נהיגה בישראל
1894 במדע

## ארכאולוגיה

* גילוי קנוסוס - עיר עתיקה בכרתים, מרכז התרבות המינואית.

## כימיה
*גילוי ארגון על ידי ג'ון ויליאם סטראט ריילי וויליאם רמזי.

## רפואה
* פטריק מנסון מפתח תאוריה מלריה מופצת על ידי היתושים.

## נולדו
* 1 בינואר – סאטינדרה נאת בוז - פיזיקאי הודי
* 29 באפריל – מריאטה בלאו - פיזיקאית אוסטרית
* 19 בנובמבר – היינץ חופף - מתמטיקאי גרמני

## נפטרו

* 26 בנובמבר: פפנוטי צ'בישב - מתמטיקאי רוסי.
* 8 בספטמבר: הרמן פון הלמהולץ - פיזיקאי גרמני. גילה את חוק שימור האנרגיה. 

## קישורים חיצוניים

*
פטרה פ. קארפ

שמאל|ממוזער|200px|פטרה פ. קארפ
**פטרה פ. קארפ** (ברומנית: ; 29 ביוני 1837 - 19 ביוני 1919) היה מדינאי רומני, שכיהן פעמיים כראש ממשלת רומניה.

## ביוגרפיה
קארפ נולד ב-1837 ביאשי, מולדובה למשפחת אצולה ידועה, המיוחסת למשפחות קוזדיני, רקוביצה וקוסטאקי. 
אביו, פטראקה קארפ מילא את התפקיד של ספטאר ואחר כך של סטולניק גדול בחצר השליט ואמו סמדרנדה ראדול הייתה בת של יורגו ראדו, בויאר עשיר מדיאלו מארה, על יד ברלד. בילדותו בילה קארפ את ימי החורף  ביאשי ובקיץ באחוזת המשפחה בציבנשט. למשפחה נולד בן נוסף שמת בלידה.
הוא נשלח בגיל 13 (ב-1850) להמשיך בלימודים בגימנסיה הצרפתית בברלין. 
ב-1858 החל את לימודי המשפטים באוניברסיטת בון.
ב-1862 חזר למולדובה אשר התאחדה עם ולאכיה תחת שלטונו של אלכסנדרו יואן קוזה. ביחד עם המשורר ואסילה פוגור, מבקר הספרות טיטו מאיורסקו והסופרים תאודור רוסטי, גיסו של קוזה ויאקוב נגרוצי, הקים את האגודה הספרותית "ז'ונימיה" (Junimea). דמותו באגודה הייתה דומיננטית אף על פי שלא הצטיין כסופר.
לאורך השנים, גם בשלהי המאה ה-19, נמנה פטרה קארפ עם הדמויות הציבוריות שהמשיכו לתמוך בהענקת זכויות שוות ליהודים ברומניה, בניגוד להלך הרוח של רוב האליטה הפוליטית והאינטלקטואלית הרומנית שהתנגדה לכך.

קארפ נכנס לשירות המדיני כפקיד בכיר בממשלתו השמרנית של ניקולאיה קרצולסקו. לאחר מכן הצטרף לברית של השמרנים והליברלים כנגד שלטונו של קוזה, כאשר עמד יחד עם אחרים בראש ההפיכה של ה-22 בפברואר 1866.
מיד לאחר ההפיכה מילא, לצידם של פוליטיקאים אחרים, תפקיד של מזכיר הממשלה הזמנית. במהלך שנות המלוכה הראשונות של קרול הראשון, מלך רומניה, שירת כשליח דיפלומטי באוסטרו הונגריה, גרמניה ואיטליה.

קארפ נבחר לעמוד בראשות ממשלת רומניה פעמיים (19 ביולי 1900 - 27 בפברואר 1901 ו- 14 בינואר 1911 - 10 באפריל 1912).

במהלך מלחמת העולם הראשונה תמך קארפ בגרמניה ופעל למען השתתפותה של רומניה כבעלת בריתה, גישה שנדחתה לבסוף.

## קישורים חיצוניים

'*פטרה קארפ והתרבות האנגלית

## הערות שוליים

קטגוריה:פוליטיקאים רומנים
קטגוריה:יאשי: אישים
קטגוריה:שגרירי רומניה בגרמניה
קטגוריה:ראשי ממשלת רומניה
קטגוריה:חברי הפרלמנט הרומני
קטגוריה:בוגרי אוניברסיטת בון
קטגוריה:ילידי 1837
קטגוריה:רומנים שנפטרו ב-1919
1900 במדע

[ממוזער|268x268 פיקסלים|[מקס פלאנק מתאר את חוק פלאנק לקרינת גוף שחור]]
## אסטרונומיה
* גילוי כוכב שביט 21P/Giacobini–Zinner
## ארכאולוגיה
*סיום החפירות של אוניברסיטת פנסילבניה בניפור, עיר עתיקה של ממלכת בבל, נמצאת בשטח עיראק

## ביולוגיה

* הוגו דה פריס (Hugo de Vries), בוטניקאי הולנדי מפרסם תוצאות מחקר שמאושש את חוקי התורשה של מנדל

## גאוגרפיה
* 21 ביולי – משלחת רוסית לחקר ארקטיקה יוצאת לדרך. הפעילות נמשכה עד לשנת 1902 כאשר הספינה זריה (Заря, שחר ברוסית) קרסה
* רוברט פירי גילה את קאפקלובן - נקודת היבשה הצפונית ביותר

## גאולוגיה
* ריצ'רד אולדהם (Richard Dixon Oldham) הגדיר 3 סוגי גלים בסייסמוגרף

## טכנולוגיה
* 2 ביולי – שיגור ספינת האוויר ראשונה מסוג צפלין, LZ1. פרי תכנון של פרדיננד פון צפלין.
* 23 בדצמבר – רג'ינלד פסנדן (Reginald Fessenden) הצליח להעביר שדר רדיו למרחק של כ-1.6 ק"מ
*חברת קודאק מתחילה ביצור מצלמות בראוני
*האחים רייט מתחילים ניסויי תעופה בעזרת דאון

## כימיה
* שיפורים בנוסחת רידברג, נוסחה אמפירית לחישוב הספקטרום של אטום המימן על ידי יוהנס רידברג, כימאי שוודי
*הרדיקל האורגני הראשון, טריפנילמתיל רדיקל, זוהה על ידי מוזס גומברג (Moses Gomberg)

## מתמטיקה
[ממוזער|244x244 פיקסלים|[דויד הילברט]]

* דויד הילברט מגדיר את 23 הבעיות של הילברט
*מקס דן, תלמידו של דוד הילברט פותר את הבעיה השלישית של הילברט

## פיזיקה

*גוליילמו מרקוני רושם פטנט על מעגל LC
* גילוי קרינת גמא על ידי פאול אולריך ווילר (Paul Ulrich Villard)
*מקס פלאנק מתאר את חוק פלאנק לקרינת גוף שחור, צעד ראשון במכניקת הקוונטים

## פסיכולוגיה
* פרסום ספרו של זיגמונד פרויד Die Traumdeutung

## תעופה
* 2 ביולי – פרדיננד פון צפלין בונה את ספינת האוויר הראשונה

## נולדו
* 19 בינואר – לזלי וייט, אנתרופולוג אמריקאי, (נפטר ב-1975)
* 24 בינואר – תאודוסיוס דובז'נסקי, גנטיקאי וביולוג אבולוציוני אוקראינה, (נפטר ב-1975)
* 9 במרץ – הווארד אייקן, חלוץ בתחום המחשוב בארצות הברית, (נפטר ב-1973)
* 19 במרץ – פרדריק ז'וליו-קירי,פיזיקאי צרפתי וחתן פרס נובל, (נפטר ב-1958)
* 25 באפריל – וולפגנג פאולי, פיזיקאי אוסטרי וחתן פרס נובל, (נפטר ב-1958)
* 26 באפריל – צ'ארלס ריכטר, גאולוג אמריקאי, על שמו נקרא סולם ריכטר, (נפטר ב-1985)
* 28 באפריל – יאן אורט, אסטרונום הולנדי, (נפטר ב-1992)
* 10 במאי – ססיליה פיין-גפושקין, אסטרונומית בריטית-אמריקאית, (נפטרה ב-1979)
* 5 ביוני – דֶנִיס גַאבוֹר, פיזיקאי הונגרי-בריטי יהודי. חתן פרס נובל לפיזיקה, (נפטר ב-1979)
* 29 ביולי – מיכאיל טיכונראבוב, מהנדס ומדען חלל סובייטי, (נפטר ב-1974)
* 25 באוגוסט – הנס אדולף קרבס, רופא וביוכימאי יהודי-גרמני, חתן פרס נובל לפיזיולוגיה ורפואה, (נפטר ב-1981)
* 26 באוגוסט – הלמוט וולטר (Hellmuth Walter) - מהנדס גרמני בתחום מנוע רקטי, (נפטר ב-1980)
* 19 בנובמבר – מיכאיל לברנטייב, מתמטיקאי סובייטי, (נפטר ב-1980)
* 30 באוקטובר – רגנר גרניט, מדען פיני שוודי חתן פרס נובל לפיזיולוגיה ורפואה, (נפטר ב-1991)
* 3 בדצמבר – ריכרד קון, ביוכימאי אוסטרי-גרמני, חתן פרס נובל לכימיה, (נפטר ב-1967)

## נפטרו
* 13 בינואר – פיטר ווגה (Peter Waage) - כימאי נורווגי, שותף להמצאת חוק המסה האקטיבית, (נולד ב-1833)
* 22 בינואר – דוד יוז (David Edward Hughes), ממציא אמריקאי בתחום הטלגרפיה, (נולד ב-1831)
* 6 במרץ – גוטליב דיימלר, מפתח מנועים וממציא האופנוע, (נולד ב-1834)
* 1 באפריל – ג'ורג' מיוורט (St. George Jackson Mivart), ביולוג אנגלי, אחד ממתנגדיו הבולטים של דרווין, (נולד ב-1827)

## קישורים חיצוניים
בויוק מנדרס

נהר ה**מנדרס הגדול** (טורקית **Büyük Menderes Nehri** - "נהר מנדרס הגדול") בעבר **מֶאַנדֳר** או **מאיאנדרוס** (ביוונית **Μαίανδρος**) הוא נהר באורך של 584 ק"מ במערב אסיה הקטנה בטורקיה. בשל ההתעקלויות הרבות של אפיקו הפך שמו היווני למונח המציין פיתולים, הן כצורת נוף (נפתול) והן כדגם עיטורי באמנות. מקורותיו של הנהר נמצאים בסמוך להר מורט שבפריגיה שגובהו 2,309 מטר. הנהר זורם תחילה מזרחה ולאחר מכן לכיוון דרום-מערב בין לידיה מצפון לבין קאריה מדרום. סמוך לעיר דניזלי הוא פונה לכיוון מערב וזורם לעבר הים בעמק רחב הקרוי על שמו. בויוק מנדרס נשפך אל הים האגאי מדרום לאיוניה במרכזו של מישור רחב שנוצר מן הסחף שהשקיעו מימיו.

הנהר היה ידוע בעת העתיקה, בין היתר בשל נפתוליו, ונזכר בגאוגרפיקה של סטראבון (כרך 12) ובכתביהם של מלומדים אחרים. העיר המפורסמת ביותר שהתקיימה בסמוך לו בעת העתיקה הייתה מילטוס שהים הלך והתרחק מן הנמל שלה בשל התמלאות המפרץ בסחף.

## קישורים חיצוניים

* 

## הערות שוליים

::[ממוזער|260px|ימין|נהר מאנדר בציורו של הנוסע ההולנדי [קורנליס דה ברוין שביקר באזור ב-1681]]

קטגוריה:טורקיה: נהרות
קטגוריה:נהרות הנשפכים לים האגאי
בוזג'אאדה

שמאל|ממוזער|250px|מצודת בוזג'אאדה
שמאל|ממוזער|250px|הנמל
**בוזג'אאדה** (בטורקית: **Bozcaada**, ביוונית: **Τένεδος** - "טנדוס") הוא אי בצפון-מזרח הים האגאי השייך לנפת צ'נקלה בטורקיה. האי הוא השלישי בגודלו בטורקיה ואחד משני האיים המיושבים בים האגאי השייכים לה. האי האחר והגדול מבין השניים הוא גקצ'אדה (בטורקית: Gökçeada, ביוונית: Ίμβρος - "אימברוס") השוכן מצפון לבוזג'אאדה, ושני האיים הממוקמים באופן אסטרטגי מול הכניסה הדרומית למצרי הדרדנלים מחלקים היסטוריה משותפת. 

שטחו של האי שצורתו כשל משולש הוא 37.6 קמ"ר, אורכו המרבי הוא כ-10 ק"מ ורוחבו המקסימלי הוא כ-4 ק"מ. בשנת 2000 התגוררו 2,427 תושבים באי, רובם המכריע טורקים. היישוב העיקרי הוא הכפר הנושא את שמו של האי וממוקם על חופו הצפון-מזרחי. תושבי האי עוסקים בדיג ובתיירות, וכן ידוע האי בגפנים הגדלים בו וביין המיוצר בו. עוד ידוע האי בטירה הניצבת סמוך לנמל והדומה עד מאוד לטירת בודרום.

## מיתולוגיה
הומרוס הזכיר את בוזג'אאדה (בשם טנדוס) כבר באיליאדה (המאה ה-8 או ה-7 לפנה"ס) כאתר פולחן לאל אפולו. לפי המיתולוגיה היוונית מקור שמו של האי הוא בשמו של טֳנֳס, שליטו בתקופת מלחמת טרויה, ולפי אגדה אחרת בשם נכדו של פוסידון שנזנח על ידי אביו בתיבה בלב ים וזו נפלטה אל חופיו. ורגיליוס ציין באיניאידה כי במפרץ באי החביאו האכאים את ספינותיהם בעת שהותירו את הסוס הטרויאני מחוץ לשערי טרויה לקראת סיום המלחמה.

## היסטוריה
באי התקיים יישוב איולי והוא היה אתר הקרב הימי בין לוקולוס שליחו של לוקיוס קורנליוס סולה לבין מיתרידטס השישי, מלך פונטוס בעת מלחמת מיתרידטס הראשונה במאה ה-1 לפנה"ס. ונציה קיבלה את השליטה באי מהאימפריה הביזנטית ב-1377, אך עקב מחלוקת בינה לבין ג'נובה, היא פינתה אותו ב-1381. המצודה באי נהרסה, כ-4,000 איש הוגלו ממנו לכרתים ולאֶוּבּוֹיָה והאי נותר בשיממונו. בתקופת העותמאנית יושב האי מחדש ואוכלוסייתו הייתה טורקית ויוונית החל במאה ה-14. שמו הטורקי של האי נזכר לראשונה במאה ה-16 וסולימאן הראשון הקים את הטירה באי מחדש. הוונציאנים השתלטו על האי שוב לזמן קצר במאה ה-17, אך לאחר מכן חזרה השליטה בו לידי העות'מאנים. במהלך מלחמת רוסיה-טורקיה השתלטו הרוסים על האי מספר פעמים והשתמשו בו כבסיס צבאי, אך הם לא הצליחו להחזיק בו באופן קבוע. 

לאחר מלחמת הבלקן הראשונה נותרו בוזג'אאדה וגקצ'אדה בשליטת העות'מאנים בזמן שכל יתר איי הים האגאי עברו לשליטת יוון, להוציא את האיים הדודקאנסיים שנכבשו בידי איטליה במהלך מלחמת טורקיה-איטליה. עם זאת, הסכם סוור שנחתם ב-10 באוגוסט 1920 מסר את השליטה בשני האיים ליוונים. לאחר מלחמת יוון–טורקיה הכיר הסכם לוזאן בריבונותה של טורקיה בשני האיים והם הוכרו כאזור אוטונומי מיוחד. עוד פטר הסכם לוזאן את 8,200 תושביהם היוונים של שני האיים מההסכם לחילופי אוכלוסייה בין יוון וטורקיה, והעניק להם זכויות מיעוטים מיוחדות. עם זאת, ב-17 בפברואר 1926 ביטלה טורקיה את זכויות המיעוטים בניגוד לאמור בהסכם לוזאן. עם המתיחות הגואה בין טורקיה ויוון בסוגיית קפריסין בשנות השישים של המאה ה-20, היגרו מטורקיה רוב היוונים שהתגוררו בה, ובין אלה גם תושבי שני האיים. כיום מונה האוכלוסייה היוונית בבוזג'אאדה עשרות בודדות.

בקרבת העיר נמצא אתר ארכאולוגיה אלכסנדריה טרואס.

## קישורים חיצוניים

* 
* האי באתר הרשמי של נפת צ'נקלה
* אתר אודות האי

## הערות שוליים

קטגוריה:טורקיה: איים
קטגוריה:טורקיה: היסטוריה
קטגוריה:איי הים האגאי